Alytaus jaunimo centro veiklos kokybės įsivertinimo tvarkos aprašo

 2 priedas

**ALYTAUS JAUNIMO CENTRO VEIKLOS KOKYBĖS ĮSIVERTINIMO RODIKLIŲ PAGRINDIMAS**

|  |  |  |
| --- | --- | --- |
|  **RODIKLIS** | **RODIKLIO  ASPEKTAI** | **RODIKLIO  ĮSIVERTINIMO PAGRINDIMAS** |
| 1. **PASIEKIMŲ IR PAŽANGOS SRITIS**
 |
| 1. Ugdymosi tikslai, pasiekimai ir jų vertinimas \*  | 1.1. Ugdomos ugdytinių bendrosios ir dalykinės (profesinės) kompetencijos1.2. Ugdytiniai ir tėvai žino planuojamus ugdymo tikslus1.3. Alytaus jaunimo centre naudojama individualios vaiko pažangos, pasiekimų atpažinimo ir pažangos vertinimo sistema1.4. Ugdytiniui, baigusiam neformaliojo vaikų ar suaugusiųjų švietimo programas, išduodamas pažymėjimas, kuriame nurodomos jo įgytos kompetencijos |  1.1. Bendrųjų ir dalykinių kompetencijų ugdymą ir tobulinimą mokytojai planuoja dalykų programose (IV. Ugdomos kompetencijos). Į neformaliojo švietimo užsiėmimų programas integruojama ne mažiau kaip viena socialinių kompetencijų, emocinės gerovės stiprinimo arba asmeninio tobulėjimo programa, kurioje dalyvauja ne mažiau kaip 50 Alytaus jaunimo centro ugdytinių. (<https://www.ajc.lt/wp-content/uploads/2020/10/Ugdymo-planas.pdf>). Bendrosios ir dalykinės kompetencijos ugdomos projektinėje veikloje, stovyklose, akcijose, iniciatyvose, įvairių renginių metu. Įsivertinimas: aukštas/vidutinis/žemas1.2. Mokiniai ir tėvai turi galimybę Alytaus jaunimo centro internetinėje svetainėje  <https://www.ajc.lt/planavimo-dokumentai/> susipažinti su strateginio ir metinio įstaigos planų tikslais ir uždaviniais, su kuriais mokytojai sieja dalykų programų ir metinių veiklos planų tikslus ir uždavinius. Su programų tikslais ir uždaviniais, turiniu, numatomomis veiklomis, renginiais mokytojai ugdytinius ir jų tėvus (globėjus, rūpintojus) supažindina prieš programos vykdymą ir veiklos plano įgyvendinimą. Mokytojai kartu su ugdytiniais išsikelia individualius ugdymo tikslus (Dalykų programos III. Programos tikslas ir uždaviniai). Sukurta ir direktoriaus įsakymu patvirtina nuotolinio mokymo organizavimo ir įgyvendinimo tvarka, mokyklos bendruomenė laiku supažindinta su nuotolinio darbo ir mokymo organizavimu karantino laikotarpiu. (<https://www.ajc.lt/nuotolinis-mokymas/>) Įsivertinimas: aukštas/vidutinis/žemas1.3. Vieningo individualios vaiko pažangos, pasiekimų atpažinimo ir pažangos vertinimo tvarkos aprašo nėra. Ugdytinių pažangos skatinimą, vertinimą ir įsivertinimą mokytojai  numato ir aprašo dalykų programose (VI. Ugdytinių pažangos skatinimas, vertinimas ir įsivertinimas, ugdytinių savijauta).  Svarbiausias individualios ugdytinio pažangos, pasiekimų atpažinimo ir pažangos vertinimo tikslas - padėti ugdytiniui  mokytis, atskleisti stipriąsias puses, numatyti galimybes toliau ugdyti esamus gebėjimus ir sėkmingai tobulėti, jaustis saugiai mokymo aplinkoje, kūrybiškai save realizuojant. Taikomas neformalus vertinimas (žodinis, pagyrimai, paskatinimai, pastebėjimai, padėkos ir kt.). Įsivertinimas taip pat labai svarbus ugdymo programos įgyvendinimo procese.  Vienas kitą vertina ir patys ugdytiniai. Ugdytinių individuali pažanga, pasiekimai stebimi ir pažanga vertinama užsiėmimų metu, renginiuose, koncertuose, parodose, festivaliuose, varžybose.Įsivertinimas: aukštas/vidutinis/žemas1.4. Ugdytiniui, baigusiam švietimo programos kursą, išduodamas Alytaus jaunimo centro pažymėjimas, kuriame nurodomas programos pavadinimas, lankytų metų skaičius, baigimo metai. Nebaigus programos, išduodama pažyma. Įsivertinimas: aukštas/vidutinis/žemasBendras įsivertinimas: aukštas/vidutinis/žemas |
| 2. Asmenybės augimas, siejant ugdymą su gyvenimu \* | 2.1. Ugdytinis geba išsikelti asmeninius tikslus, įgyja naujų gebėjimų bei vertybinių nuostatų2.2. Ugdymo procesas planuojamas taip, kad ugdytinis galėtų pasidžiaugti savo pasiekimais, gebėtų įveikti nesėkmes |  2.1. Ugdytiniai aptaria su mokytojais individualius lūkesčius. Mokytojo padedami arba savarankiškai išsikelia asmeninius tikslus, numato galimybes toliau ugdyti esamus gebėjimus, stipriąsias puses,  plečia kūrybingumą, įgyja naujų gebėjimų, nuostatų bei kompetencijų, kurias pritaiko gyvenimiškose situacijose, panaudoja asmeniniame gyvenime. Įgytos kompetencijos tiesiogiai įtakoja sėkmingą ugdymąsi: pasitikėjimą savimi, saviraišką, savarankiškumą, kūrybiškumą, atsakomybę. Ugdytiniai savo lūkesčius realizuoja, šalies ir tarptautiniuose projektuose, TV projektuose, koncertuose, konkursuose, festivaliuose. (<https://www.ajc.lt/laureatai/>, <https://www.facebook.com/AlytausJaunimoCentras>)Įsivertinimas: aukštas/vidutinis/žemas2.2. Perteikiamų žinių gausa, įvairovė ir mokymosi tempas derinami su ugdytinio poreikiais ir galimybėmis, mąstymo būdu. Ugdytiniai dalyvauja ir džiaugiasi savo pasiekimais įstaigos rengiamuose koncertuose, parodose, miesto, šalies bei tarptautiniuose koncertuose, konkursuose, festivaliuose. Veikla viešinama Alytaus jaunimo centro puslapyje, socialinėje Facebook paskyroje, rajoniniuose socialiniuose tinkluose ir spaudoje. (<https://www.ajc.lt/laureatai/>, <https://www.facebook.com/AlytausJaunimoCentras>). Ugdytiniai mokomi atskirti savo geriausius pasiekimus ir analizuoti nesėkmes. Po užsiėmimų ar koncertų stebi vaizdo medžiagą, klauso garso įrašų. Gabių ir talentingų vaikų ugdymui vykdomos programos: miuziklas ir lengvosios muzikos orkestras. Ugdytiniams, pagal mokytojų rekomendacijas, dalyvaujantiems gabių vaikų ugdymo programose (lengvosios muzikos orkestro ar miuziklo) taikoma mokesčio už neformalųjį švietimą lengvata –  50% arba 100% vienai iš jų pasirinktai veiklai per kalendorinius metus. (Mokesčio už neformalųjį švietimą Alytaus jaunimo centre tvarkos aprašas <https://www.ajc.lt/wp-content/uploads/2020/10/Mokes%C4%8Dio-tvarkos-apra%C5%A1as.pdf>). Ugdytiniams, siekiantiems pažinimo ir profesionalumo meno srityse, mokytojai ugdymo procesą organizuoja pasiruošimui studijuoti Lietuvos ar užsienio aukštosiose mokyklose. Braižomosios grafikos ir kompozicijos studijos programos tikslas - padėti mokyklinio amžiaus jaunuoliams pasiruošti aukštojo mokslo studijoms Lietuvoje ir užsienyje meninio išprusimo stojamajam egzaminui į architektūros ir dizaino studijas, į įvairių inžinierinių krypčių studijas. Ruošiami portfolio studijoms. Ugdytiniai, būdami studentais ar baigę studijas, bendradarbiauja su įstaiga. Įsivertinimas: aukštas/vidutinis/žemasBendras įsivertinimas: aukštas/vidutinis/žemas |
| 3. Grįžtamasis ryšys \* | 3.1. Alytaus jaunimo centre reguliariai planuojamos ir vykdomos refleksijos su ugdytiniu apie ugdymo(si) eigą, pasiekimus bei pažangą3.2. Alytaus jaunimo centre reguliariai aptariama ugdytinio ugdymo(si) eiga, pasiekimai bei pažanga su tėvais (globėjais, rūpintojais) | 3.1. Ugdytinių naujos žinios, įgytos kompetencijos ugdymo proceso metu, renginiuose, konkursuose, festivaliuose, parodose ir kt. nuolat užtvirtinamos asmeninėse refleksijose. Kiekvieną užsiėmimą ugdytinis pats arba mokytojo padedamas įsivertina savo pažangą, pasiekimus, savijautą. Aptariamos tolimesnio tobulėjimo kryptys, metodai ir priemonės, atsižvelgiant į ugdytinio ugdymosi poreikius. (Dalykų programos (VI. Ugdytinių pažangos skatinimas, vertinimas ir įsivertinimas, ugdytinių savijauta), mokytojų veiklos planai (Alytaus jaunimo centro metodinės tarybos veiklos reglamento 3 priedas). Jaunimo centre vykdomos ugdytinių apklausos apie mokymosi kokybę ir mokėjimą mokytis. <https://www.ajc.lt/tyrimai/> Ugdytiniams suteikiamos kokybiškos neformaliojo švietimo paslaugos tenkinami saviraiškos poreikiai.Įsivertinimas: aukštas/vidutinis/žemas 3.2. Pasiekimai ir pažanga bei tėvų (globėjų, rūpintojų) pastebėta vaikų  pažanga aptariami su tėvais individualių pokalbių metu pagal poreikį. Tėvai  stebi vaikų ugdymą(si) užsiėmimų metu, ypač ikimokyklinio ir priešmokyklinio amžiaus ugdytinių programų įgyvendinimo pradžioje. Didžioji dalis mokytojų  rengia atvirus užsiėmimus, koncertus, pasirodymus, parodas, paskaitas tėvams. Mokytojas bendraudamas su tėvais, keičiasi informacija apie ugdytinių lankomumą bei dalijasi naujienomis susijusiomis su Jaunimo centro veikla (skelbimai, apklausos). Bendradarbiaudami su tėvais mokytojai padeda organizuoti praktikavimo procesą namuose ir koncertines išvykas. Atliekamos tėvų apklausos. <https://www.ajc.lt/tyrimai/> Įsivertinimas: aukštas/vidutinis/žemas Bendras įsivertinimas: aukštas/vidutinis/žemas   |
| **II.    UGDYMO ORGANIZAVIMO SRITIS** |
| 4. Mokytojo kvalifikacija ir nuolatinis tobulėjimas \* | 4.1. Mokytojų kvalifikacija atitinka teisės aktuose numatytus reikalavimus4.2. Mokytojai tikslingai tobulina bendrąsias ir specialiąsias (dalykines ir didaktines) kompetencijas | 4.1. Alytaus jaunimo centre dirbančiųjų neformaliojo švietimo mokytojų kvalifikacija atitinka LR švietimo įstatyme, mokytojų kvalifikacijos apraše nustatytus reikalavimus (išsilavinimą įrodantys dokumentai, pedagoginių-psichologinių žinių kurso išklausymo pažymėjimai). Mokytojų pareigybių aprašymai. Kiekvienais metais tvirtinama atestacijos programa. Nuo 2016 m. mokytojai skatinami kelti kvalifikacinę kategoriją, kiekvienais metais atestuojasi 1-2 pedagogai.Įsivertinimas: aukštas/vidutinis/žemas4.2. Mokytojai tobulina savo profesines bei asmenines kompetencijas, reikalingas ugdymo programai įgyvendinti, seminaruose, metodinėse dienose, atvirose pamokose. Mokytojai kiekvienais metais planuoja profesinį tobulėjimą (Alytaus jaunimo centro metodinės tarybos veiklos reglamento 3 priedas. Mokytojo veiklos planas).  Kiekvienais metais rengiama Alytaus jaunimo centro darbuotojų profesinio tobulėjimo (kvalifikacijos tobulinimo) programa (Alytaus jaunimo centro  veiklos programos 3 priedas). Ne mažiau kaip 70 % mokytojų dalyvauja kolegialaus grįžtamojo ryšio patirties mainuose ,,Kolega-kolegai“, vykdo patirties sklaidą, veiklos refleksiją.Planingai vyksta mokytojų metodinė veikla, kurią organizuoja metodinė taryba ir metodinės grupės (Metodinės tarybos ir metodinių grupių kasmetiniai planai). Reguliariai vyksta šių grupių susirinkimai, kuriuose aptariama mokytojų kompetencijų tobulinimas, bendradarbiavimo galimybės, mokinių pasiekimai, organizuojami ir aptariami projektai, renginiai. (Metodinės tarybos ir metodinių grupių protokolai). Metiniai kvalifikacijos tobulinimo rezultatai pateikiami vadovo veiklos ataskaitoje (<https://www.ajc.lt/planavimo-dokumentai/>).Mokytojai vykdo kasmetines savo veiklos refleksijas - visi mokytojai pildo savianalizės anketas, kuriose aprašo savo veiklą, pagal neformaliojo švietimo mokytojų veiklos vertinimo kriterijus. Metų pabaigoje vykdomas mokytojo ir vadovo pokalbis, kuriame aptariamos mokytojo veiklos stiprybės, tobulintini aspektai, galimybės ir iškylančios problemos. Įsivertinimas: aukštas/vidutinis/žemas Bendras įsivertinimas: aukštas/vidutinis/žemas |
| 5. Veiklų prieinamumas | 5.1. Nuolat vertinamas ugdymo paslaugų poreikis, koreguojama paslaugų pasiūla, užtikrinamas jų teritorinis prieinamumas5.2. Sudarytos ugdymo galimybės ugdytiniams, turintiems specialiųjų ugdymosi poreikių, socialinę atskirtį patiriantiems ar rizikos grupės ugdytiniams5.3. Taikoma aiški ir lanksti paslaugų kainodara5.4. Reguliariai atnaujinama ir pateikiama išsami informacija apie teikiamas švietimo paslaugas |  5.1. Kiekvienais metais vertinamas ugdymo paslaugų poreikis ir pagal galimybes koreguojama paslaugų pasiūla, atsižvelgiant į ugdytinių pasirenkamas programas ir tvirtinant mokslo metų ugdymo planą. Kiekvienais mokslo metais pasiūloma keletas naujų ugdymo paslaugų, vykdoma apie 70 programų. Alytaus jaunimo centro ugdymo paslaugomis gali naudotis ne tik Alytaus miesto, rajono, bet ir kitų savivaldybių gyventojai. Reguliariai atliekamas paslaugų poreikio tyrimas apklausiant ugdytinių tėvus ir suaugusius ugdytinius. Veikla vykdoma keliose patalpose (Alytaus jaunimo centro patalpose, miesto mokyklose, darželiuose) taip užtikrinant teritorinį prieinamumą ir galimybę ugdytis ikimokyklinio amžiaus vaikams.Įsivertinimas: aukštas/vidutinis/žemas5.2. Ugdytiniams, turintiems specialiųjų ugdymosi poreikių ugdymo procese pagelbėja mokytojo padėjėja. Alytaus jaunimo centras pritaikytas ir judėjimo negalią turintiems ugdytiniams, įrengtas pandusas, dveji liftai. Pagal patvirtintą 2020 m. birželio 25 d. Alytaus miesto savivaldybės tarybos sprendimą Nr. T-226, teikiama instrumentų nuomos paslauga (<https://www.ajc.lt/wp-content/uploads/2020/08/T-226-V.Val%C5%ABnas-AJCteikiam%C5%B3paslaug%C5%B3s%C4%85ra%C5%A1asirkain%C5%B3patvirtinimas.pdf>). Nuo 2017 m. Alytaus jaunimo centras bendradarbiauja su Lietuvos vaikų fondu. Alytaus jaunimo centro ugdytiniams iš nepasiturinčių šeimų fondas suteikė ugdymo priemones ir finansinę paramą. Socialiai remtinoms ir daugiavaikėms šeimoms taikoma mokesčio už paslaugas nuolaida. (<https://www.ajc.lt/wp-content/uploads/2020/10/Mokes%C4%8Dio-tvarkos-apra%C5%A1as.pdf>)Įsivertinimas: aukštas/vidutinis/žemas5.3. Alytaus jaunimo centro teikiamų vaikų ir suaugusiųjų neformaliojo švietimo paslaugų sąrašas ir kainos už nustatytą savaitinių kontaktinių valandų skaičių patvirtintos Alytaus miesto savivaldybės tarybos 2020 m. birželio 25 d. Sprendimu „Dėl Alytaus jaunimo centro teikiamų vaikų ir suaugusiųjų neformaliojo švietimo paslaugų sąrašo ir kainų už nustatytą savaitinių kontaktinių valandų skaičių patvirtinimo“ Nr. T-226.  (<https://www.ajc.lt/wp-content/uploads/2020/08/T-226-V.Val%C5%ABnas-AJCteikiam%C5%B3paslaug%C5%B3s%C4%85ra%C5%A1asirkain%C5%B3patvirtinimas.pdf>)Mokesčio už ugdymą lengvatos ir jų teikimo tvarka ugdytiniams yra aiškiai aprašyti dokumente „Mokesčio už neformalųjį ugdymą Alytaus jaunimo centre tvarkos aprašas“, patvirtintame Alytaus jaunimo centro direktoriaus 2019 m. spalio 17 d. įsakymu Nr. V-147 (Alytaus jaunimo centro direktoriaus 2020 m. rugsėjo 1 d. įsakymo Nr. V-73 nauja redakcija (<https://www.ajc.lt/wp-content/uploads/2020/10/Mokes%C4%8Dio-tvarkos-apra%C5%A1as.pdf>). Lengvatas už suteiktas paslaugas ugdytiniams svarsto ir tvirtina Mokesčio už neformalųjį vaikų ir suaugusiųjų švietimą lengvatų taikymo darbo grupė, patvirtinta Alytaus jaunimo centro direktoriaus įsakymu. Įsivertinimas: aukštas/vidutinis/žemas5.4. Apie Alytaus jaunimo centro teikiamas neformaliojo švietimo paslaugas informacija nuolat skelbiama ir reguliariai atnaujinama centro internetinėje svetainėje, Facebook paskyroje, lauko ir vidaus skelbimo lentose. Mokytojai apie savo programas skleidžia informaciją papildomai įvairiomis socialinėmis medijomis, bendrauja su būsimais ugdytiniais, jų tėvais.Alytaus jaunimo centre paslaugos teikiamos vadovaujantis įstatais (<https://www.ajc.lt/istatai/>), strateginiu veiklos planu, metine veiklos programa (<https://www.ajc.lt/planavimo-dokumentai/>), Mokinių priėmimo į Alytaus miesto savivaldybės neformaliojo vaikų švietimo ir formalųjį vaikų švietimą papildančio ugdymo įstaigas tvarkos aprašu (<https://www.ajc.lt/wp-content/uploads/2020/03/Mokini%C5%B3-pri%C4%97mimo-%C4%AF-Alytaus-miesto-savivaldyb%C4%97s-neformaliojo-vaik%C5%B3-%C5%A1vietimo-ir-formal%C5%B3j%C4%AF-vaik%C5%B3-%C5%A1vietim%C4%85-papildan%C4%8Dio-ugdymo.pdf>), Nuotolinio darbo Alytaus jaunimo centre tvarkos aprašu ir Alytaus jaunimo centro finansinėmis galimybėmis (<https://www.ajc.lt/nuotolinis-mokymas/>).Įsivertinimas: aukštas/vidutinis/žemasBendras įsivertinimas: aukštas/vidutinis/žemas |
| 6. Ugdymo programa ir ugdymo planas\* | 6.1. Ugdymo programos ir planas yra nuoseklūs ir logiški, parengti vadovaujantis teisės aktais6.2. Ugdymo programos ir planai atnaujinami ar koreguojami atsižvelgiant į kintančius poreikius6.3. Ugdymo programose ir plane numatytose veiklose vyrauja aktyvūs (įtraukiantys) ugdymo metodai |  6.1. Ugdymo programos parengtos pagal vieningas formas, kurios parengtos vadovaujantis Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 (Lietuvos Respublikos švietimo ir mokslo ministro 2011 m. liepos 5 d. įsakymo Nr. V-1214 redakcija) Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu. Švietimo programos ir ugdymo planas tvirtinami direktoriaus įsakymu kiekvienais mokslo metais iki mokslo metų pradžios Alytaus jaunimo centre ir programos įgyvendinimo pradžios.  Ugdymo planas parengtas atsižvelgiant į Valstybinės švietimo 2013–2022 metų strategijoje įtvirtintus vertybinius principus, grindžiamas Lietuvos Respublikos švietimo, Lietuvos Respublikos jaunimo politikos pagrindų ir Lietuvos Respublikos neformaliojo suaugusiųjų švietimo įstatymu, Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2012 m. kovo 29 d. įsakymu Nr. V-554 „Dėl švietimo ir mokslo ministro 2005 m. gruodžio 30 d. įsakymo NR. ISAK-2695 „Dėl neformaliojo vaikų švietimo koncepcijos patvirtinimo“ pakeitimo, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 ,,Dėl Geros mokyklos koncepcijos patvirtinimo“,   Alytaus jaunimo centro įstatais, patvirtintais Alytaus miesto savivaldybės tarybos 2021-02-25 sprendimu Nr. T-64, Alytaus miesto savivaldybės Tarybos sprendimu 2020 m. birželio 25 d. Nr.T-226  ,,Dėl Alytaus jaunimo centro teikiamų vaikų ir suaugusiųjų neformaliojo švietimo paslaugų sąrašo ir kainų už nustatytą savaitinių kontaktinių valandų skaičių patvirtinimo bei Alytaus jaunimo centro mokytojų parengtomis ir Alytaus jaunimo centro direktoriaus patvirtintomis neformaliojo (vaikų ir suaugusiųjų) švietimo programomis. Ugdymo planas ir programos yra nuoseklūs ir logiški. Ugdymo planas užtikrina programų pasirinkimo įvairovę. 56 programos, skirtos 6-19 metų ugdytiniams, yra registruotos Kvalifikacijos tobulinimo programų ir renginių registre.  Įsivertinimas: aukštas/vidutinis/žemas6.2. Ugdymo programos ir planai rengiami kiekvienais mokslo metais atsižvelgiant į kintančią situaciją ir poreikius. Esant  galimybei patenkinti  poreikius, įgyvendinamos naujos programos. Įsivertinimas: aukštas/vidutinis/žemas6.3. Ugdymo programų numatytose veiklose vyrauja aktyvūs, dalykinių ir bendrųjų kompetencijų ugdymą skatinantys metodai. Naudojamos kompiuterinės programos, socialinių tinklų platformos. Programos orientuotos lavinti ugdytinių kūrybiškumą. Mokytojai naudoja įvairias darbo formas nuo užsiėmimo iki parodos, koncerto, konkurso. Vyksta integruoti užsiėmimai ir renginiai, vykdomi projektai, keičiamos edukacinės erdvės.  Metodinių grupių veiklos planai, Metodinės tarybos veiklos planas, Mokytojų metiniai veiklos planai.Įsivertinimas: aukštas/vidutinis/žemasBendras įsivertinimas: aukštas/vidutinis/žemas |
| 7. Personalo vadyba | 7.1. Mokytojų kaita vykdoma tiek, kiek būtina užtikrinti ugdymo poreikius7.2. Aiški tvarka ir procedūros dėl mokytojų pavadavimo, darbuotojų paieškos ir įdarbinimo7.3. Veikia darbuotojų motyvavimo ir kvalifikacijos tobulinimo skatinimo sistema, sudaromos sąlygos nuolatiniam mokytojų bendrųjų kompetencijų ugdymui7.4. Veikia mechanizmai, užtikrinantys personalo patirties perdavimą ir potencialo panaudojimą7.5. Alytaus jaunimo centre darbuotojai jaučiasi gerai, mikroklimatas teigiamas |  7.1. Darbuotojų kaita nedidelė, mokytojų dirba tiek, kiek reikia užtikrinti ugdymo plane numatytą valandų skaičių įgyvendinti ugdymo programas. Mokytojų kolektyvą papildo nauji mokytojai. Ugdymo procesas tampa įvairesnis, įdomesnis, pritraukiantis daugiau ugdytinių. Užtikrinantis ugdymo poreikius. Įsivertinimas: aukštas/vidutinis/žemas7.2. Parengtos Vidaus darbo tvarkos taisyklės (IV skyrius. Priėmimo į darbą tvarka. Darbo sutarties sudarymas, keitimas, nutraukimas), patvirtintos direktoriaus 2019 m. lapkričio 14 d. Įsakymu Nr. V-167 (<https://www.ajc.lt/wp-content/uploads/2019/11/Vidaus-darbo-tvarkos-taisykl%C4%97s19-11-21.pdf>).Laisvos darbo vietos skelbiamos viešai mokyklos internetinėje svetainėje, Savivaldybės tinklapyje, užimtumo tarnyboje. Į konkursines darbo vietas informacija talpinama Valstybės tarnybos portale. Įdarbinimo procedūros atliekamos įstatymų numatyta tvarka. Mokytojų pavadavimo procedūros aptartos darbuotojų darbo apmokėjimo apraše. (<https://www.ajc.lt/wp-content/uploads/2021/03/ATNAUJINTA-DARBO-APMOK%C4%96JIMO-TVARKA-2021-M.1.pdf>).Įsivertinimas: aukštas/vidutinis/žemas7.3. Darbuotojai motyvuojami ir skatinami vadovaujantis  mokyklos darbuotojų darbo apmokėjimo  tvarkos aprašo  (patvirtinto direktoriaus 2019-12-27 įsakymu V199, <https://www.ajc.lt/wp-content/uploads/2020/10/Darbo-apmok%C4%97jimo-tvarka.pdf>), darbuotojų veiklos vertinimo tvarkos aprašo, Vidaus darbo tvarkos taisyklių (VIII skyrius. Darbuotojų skatinimas ir darbo pareigų pažeidimai) nuostatomis (patvirtinta direktoriaus 2019-11-14 įsakymu Nr.  V167, <https://www.ajc.lt/wp-content/uploads/2019/11/Vidaus-darbo-tvarkos-taisykl%C4%97s19-11-21.pdf>). Visiems mokytojams ir kitiems darbuotojams sudaromos sąlygos tobulinti bendrąsias ir dalykines kompetencijas, atsižvelgiant į mokyklos veiklos prioritetus. Jie numatyti ir apibrėžti strateginiame (<https://www.ajc.lt/wp-content/uploads/2020/05/Strateginis-planas.pdf>), veiklos plane (<https://www.ajc.lt/wp-content/uploads/2020/02/AJC-2020-j%C5%B3-m.-veiklos-planas.pdf>). Mokytojai kelia kvalifikaciją įvairiais būdais: organizuojami seminarai, mokymai, mokytojams pageidaujant sudaromos sąlygos vykti į kvalifikacijos tobulinimui skirtus renginius. Pagal profesinio tobulėjimo programą patvirtintą direktoriaus 2019-09-09 įsakymu V116, mokytojai kvalifikaciją turi kelti 15 dienų per 3 metus. Steigėjo nustatyta tvarka, mokytojų kandidatūros teikiamos Alytaus miesto savivaldybės mero padėkoms gauti. Mokytojų pasiekimai viešinami įstaigos svetainėje ir socialinio tinklo paskyroje. Kasmet rengiamas mokytojų atestacijos planas, sudaromos sąlygos kelti kvalifikacinę kategoriją. Mokytojai gali dalyvauti metodinių grupių pirmininkų rinkimuose, burtis į darbo grupes, meno kolektyvus, įvairiais būdais skatinama mokytojų iniciatyva. Mokytojai skatinami padėkomis, viešinami ugdytinių pasiekimai. Įsivertinimas: aukštas/vidutinis/žemas7.4. Įstaigoje veikia metodinė ir mokytojų tarybos, kuriose keičiamasi patirtimi. Kiekvienais metais organizuojamos metodinės dienos, kurių metu vyksta tobulinimasis įstaigos viduje - mokytojų atviros metodinės veiklos, pranešimai, kviestinių lektorių seminarai. Įstaigos direktorius tvirtina mokytojų ir darbuotojų pareigybių aprašymus, kuriuose aiškiai nustatytos darbuotojų funkcijos, teisės ir atsakomybė, rūpinasi įstaigos intelektiniais ištekliais ir užtikrina optimalų jų valdymą, aukštą darbuotojų kvalifikaciją.Parengtas Kolegialaus grįžtamojo ryšio (KGR) tvarkos aprašas patvirtintas direktoriaus 2018-04-16 įsakymu V57. (<https://www.ajc.lt/dokumentai-2/>).  Kolegialus grįžtamasis ryšys mokytojui suteikia galimybę įsivertinti save atsižvelgiant, į kolegos įžvalgas, išsikelti tikslus savo užsiėmimo kokybės tobulinimui. Įsivertinimas: aukštas/vidutinis/žemas 7.5. Mikroklimatą kuria kiekvienas bendruomenės narys. Siekiama išvengti staigių organizacinių pakeitimų, skatinama organizacinė kultūra, gerinamas ryšys tarp kolegų, skatinant bendradarbiavimą įvairiose bendrose veiklose. Mokykloje sudarytos organizacinės ir ekonominės sąlygos darbui atlikti, laikytis darbo įstatymų, darbuotojų saugą ir sveikatą reglamentuojančių, asmens duomenų saugumo bei kitų teisės aktų reikalavimų. Visiems darbuotojams užtikrintos socialinės garantijos.Darbuotojų apklausos duomenimis, ne mažiau kaip 80 proc. mokytojų nurodo, jog sąmoningai prisideda prie įstaigos mikroklimato puoselėjimo ir gerinimo. Ugdytinių tėvų ir suaugusiųjų ugdytinių apklausos duomenimis, įstaigos mikroklimatą geru arba labai geru laiko ne mažiau kaip 75 proc. respondentų.Mokykloje sudarytos visos sąlygos darbuotojui jaustis gerai, nėra nustatyta patyčių, diskriminacijos ar korupcijos atvejų.Įsivertinimas: aukštas/vidutinis/žemasBendras įsivertinimas: aukštas/vidutinis/žemas |
| 8. Bendradarbiavimas ir bendravimas | 8.1. Alytaus jaunimo centre įtraukiama bendruomenė, ypač tėvai (globėjai, rūpintojai), į veiklų planavimą8.2. Alytaus jaunimo centras yra atviras bendradarbiavimui su kitais partneriais8.3. Kartu su bendruomenės nariais nustatomas ugdymo priemonių, edukacinių aplinkų kūrimo poreikis8.4. Bendruomenė turi galimybę vertinti ugdymo paslaugų kokybę ir teikti pasiūlymus jai užtikrinti |  8.1. Alytaus jaunimo centre aktyviai veikia savivalda - Alytaus jaunimo centro taryba, sudaryta iš mokytojų, mokinių ir mokinių tėvų, Aktyvių tėvų klubas, metodinės mokytojų grupės. Tėvų bendruomenė dalyvauja sprendimų priėmime, jų nuomonė išsiaiškinama vykdant apklausas, tiesiogiai bendraujant su personalu. Siekiant vystyti glaudų bendradarbiavimą tarp tėvų, ugdytinių, mokytojų ir darbuotojų, ugdomas bendruomeniškumas, rengiami bendri renginiai, šventės, akcijos, iniciatyvos, kuriamos tradicijos. Tėvai nuolat dalyvauja renginiuose, edukacinėse išvykose, kelionėse, organizuojamų stovyklų veiklose.Tėvams (globėjams/rūpintojams) sudaromos galimybės pareikšti nuomonę apklausose dėl neformalaus nuotolinio ugdymo, mikroklimato ir veiklos vertinimo įstaigoje. Įsivertinimas: aukštas/vidutinis/žemas8.2. Alytaus jaunimo centras vykdydamas ir organizuodamas veiklas bendradarbiauja su kitomis Alytaus miesto švietimo įstaigomis (mokyklomis, darželiais, neformaliojo švietimo įstaigomis), ,,Alytaus naujienų“ redakcija, Alytaus miesto visuomenės sveikatos biuru, socialiniais partneriais: Savarankiško gyvenimo namais, VšĮ „Gerumo skraistė“, VO „Gelbėkit vaikus“. Vystoma partnerystė su ne mažiau kaip 2 užsienio partneriais. Vykdomas ne mažiau kaip 1 tarptautinis projektas iš Erasmus+, Europa piliečiams, Jaunimo mainų paramos fondo, Šiaurės-Baltijos vaikų ir jaunimo ar kitų rėmimo programų. Įsivertinimas: aukštas/vidutinis/žemas8.3. Alytaus jaunimo centre veikia viešųjų pirkimų ir paramos paskirstymo komisijos, kurios užtikrina bendruomenės įsitraukimą į sprendimų priėmimą. Ugdymo priemonių ir aplinkų kūrimo poreikį nustatyti padeda mokytojų sudaromi prekių poreikio planai, į sprendimų priėmimą įtraukiama Alytaus jaunimo centro taryba. Vykdytoje tėvų apklausoje „Mikroklimato tyrimas“ išsiaiškintas kūdikių vystymo stalo poreikis Alytaus  jaunimo centre, todėl įrengti vystymo stalai pastatuose Tvirtovės g. 3 ir Vingio g. 15A. Alytaus jaunimo centre veikia Įvaizdžio grupė, kuri teikia pasiūlymus aplinkos atnaujinimui, šventiniams papuošimams, aplinkos gerinimui. (<https://www.ajc.lt/komisijos-ir-darbo-grupes/>) Bendruomeniškumo, veikimo kartu, emocinės gerovės stiprinimui per metus įgyvendinama 1-3 iniciatyvos.Įsivertinimas: aukštas/vidutinis/žemas8.4. Alytaus jaunimo centro bendruomenė (tėvai, ugdytiniai, darbuotojai) dalyvauja įvairaus pobūdžio apklausose, kuriose išreiškia savo nuomonę, teikia pasiūlymus bei vertina ugdymo kokybę. Vykdomos veiklos kokybės įsivertinimo, mikroklimato apklausos darbuotojams ir tėvams, ugdytinių mokėjimo mokytis kompetencijos įsivertinimo apklausa, laisvalaikio užimtumo, būrelių ir studijų užsiėmimų, renginių poreikio tyrimai, ugdytinių nuomonės apklausa, Alytaus jaunimo centro vadovų veiklos efektyvumo tyrimas, santykio su tėvais apklausa mokytojams. Reguliariai vyksta mokytojų susirinkimai, veikia Alytaus jaunimo centro taryba, metodinės grupės, darbo grupės.Tėvai (globėjai/rūpintojai) dalyvavo apklausose dėl neformalaus nuotolinio ugdymo, mikroklimato ir veiklos vertinimo įstaigoje.Įsivertinimas: aukštas/vidutinis/žemasBendras įsivertinimas: aukštas/vidutinis/žemas |
| 9. Ugdymo individualizavimas \* | 9.1. Mokytojas skatina ugdytinius išsikelti asmeninius tikslus ir atpažinti pažangą jų siekiant9.2. Alytaus jaunimo centre vykdomos, pritaikomos programos, pritaikytos specialiųjų ugdymosi poreikių turintiems ugdytiniams9.3. Ugdymo procesas yra individualizuotas ir lankstus, esant tam tikroms situacijoms gali vykti ne pagal išankstinį planą, tačiau veiklos dera su planuotu turiniu |  9.1. Mokytojai rengia individualių ir grupinių užsiėmimų programas atsižvelgdami į ugdytinių poreikius ir gebėjimus. Parenka ir lanksčiai taiko įvairias ugdymo(si) strategijas, skatinančias ugdytinius išsikelti savo asmeninius ugdymosi tikslus ir ieškoti alternatyvių sprendimų, prisiimti atsakomybę už savo ugdymąsi bei savarankiškai siekti ugdymosi tikslų. Aiškūs ir suprantami ugdymo tikslai, uždaviniai bei turinys siejami su ugdytinių veikla, rezultatais ir refleksija. Ugdytiniai skatinami kiekvieno užsiėmimo metu įsivertinti save (dalykų programos). Koncertuodami, dalyvaudami konkursuose, festivaliuose, parodose, varžybose ugdytiniai turi galimybę reflektuoti, atpažinti daromą pažangą, kuri suteikia dar didesnę motyvaciją siekti ugdymosi rezultatų.Įsivertinimas: aukštas/vidutinis/žemas9.2. Į Alytaus jaunimo centre vykdomų veiklų programas integruojamos specialiųjų ugdymosi poreikių turintiems ugdytiniams pritaikytos programos.Įsivertinimas: aukštas/vidutinis/žemas9.3. Užsiėmimų programų turinys detalizuojamas trumpesniems laikotarpiams atsižvelgiant į ugdytinių poreikius, gebėjimus, pasiekimus ir konkrečius ugdymo tikslus bei uždavinius, prireikus koreguojamas. Mokytojai taiko įvairius ugdymo metodus orientuojantis į užsiėmimų tikslus ir uždavinius, todėl neretai ugdymosi procesas tampa netradiciniu – t. y. pokalbiai, seminarai, diskusijos, koncertai, festivaliai, varžybos, projektinė veikla, parodos, plenerai, renginiai, išvykos. Ugdymas organizuojamas netradicinėse aplinkose. Ugdytinio individualumo atsiskleidimas užsiėmimų metu labai svarbi asmens ugdymo sąlyga, todėl mokytojas pasitelkdamas netradicinis ugdymo formas dar labiau pagilina ugdytinių įgytas žinias, skatina juos dar aktyviau dalyvauti ugdymo procese.Įstaigoje vykdomas nuotolinis ir mišrusis ugdymas. Sukurta ir direktoriaus įsakymu patvirtina nuotolinio mokymo organizavimo ir įgyvendinimo tvarka. (<https://www.ajc.lt/nuotolinis-mokymas/>)Įsivertinimas: aukštas/vidutinis/žemasBendras įsivertinimas: aukštas/vidutinis/žemas |
| **III.   UGDYMO(SI) APLINKOS SRITIS** |
| 10. Fizinė ugdymo(si) aplinka ir priemonės \* | 10.1. Ugdymo erdvės yra saugios10.2. Alytaus jaunimo centras turi ugdymo programų specifikai pritaikytas aplinkas. Jei patalpose vykdomos kelios programos, erdvės lengvai pritaikomos pagal programos specifiką10.3. Ugdymui organizuoti turima reikalinga įranga ir priemonės, kurios atitinka programos turinį ir ugdytinių amžių10.4. Patalpos pritaikytos ugdytiniams, turintiems specialiųjų ugdymosi poreikių10.5. Įrengtos poilsio ir bendravimo zonos10.6. Ugdytiniai patys dalyvauja kuriant ugdymo aplinką | 10.1. Ugdymo(si) erdvių išdėstymas, apšvietimas, vėdinimas ir šildymas – patogus, sveikas ir pritaikytas vykdomai veiklai, atitinka Lietuvos higienos normą HN 20:2012 „Neformaliojo vaikų švietimo programų vykdymo bendrieji sveikatos saugos reikalavimai“ (Nacionalinio visuomenės sveikatos centro prie Sveikatos apsaugos ministerijos leidimas – higienos pasas). Skirtingose įstaigos patalpose iškabinti evakuacijos planai, išėjimai paženklinti pagal saugos reikalavimus. Patalpos estetiškos, švarios, tvarkingos.Įsivertinimas: aukštas/vidutinis/žemas10.2. Patalpos pritaikytos kiekvienai programai ir atitinka specifiką. Individualiam ugdymui yra atskiros klasės kiekvieno dalyko mokymui. Pagal programos specifiką tam tikros patalpos turi garso izoliaciją, skirtingose klasėse pagal poreikį įrengta garso ir/ar vaizdo aparatūra. Choreografijos užsiėmimai vyksta veiklai pritaikytose salėse. Įrengta kompiuterių klasė, sportinio pobūdžio užsiėmimų salė. Įrengtos rekuperacinės vėdinimo sistemos.Įsivertinimas: aukštas**/**vidutinis/žemas10.3 Atnaujinti muzikos instrumentai, garso aparatūra didžiojoje ir konferencijų salėse, papildyta apšvietimo įranga. Turima teatrinių ir koncertinių kostiumų įvairaus amžiaus vaikams, techninės kūrybos priemonių.Įstaiga turi reikiamas priemones ir inventorių ugdymo veiklai, renginiams, koncertams ir kitai veiklai organizuoti. Įsigytos priemonės praktinių dalykų mokymui – multimedija, kompiuteriai, instrumentai. Turima materialinė bazė, įranga ir priemonės atitinka programų turinį, ugdytinių amžių bei sudaro galimybę kokybiškam programos įgyvendinimui.Įsivertinimas: aukštas/vidutinis/žemas10.4. Patalpos atitinka saugumo ir higienos reikalavimus (Nacionalinio visuomenės sveikatos centro prie Sveikatos apsaugos ministerijos leidimas – higienos pasas), pritaikytos ugdytiniams, turintiems specialiųjų ugdymosi poreikių, specialūs ženklinimai regos negalią turintiems. Įrengtas liftas neįgaliesiems.Įsivertinimas: aukštas/vidutinis/žemas 10.5. Įstaigos fojė įrengtas vaikų kampelis vaikų poilsio zonai, įvairūs edukaciniai žaidimai, piešimo reikmenys, vaikai turi galimybę saugiai žaisti, pailsėti. Konferencijų salėje įrengta poilsio zona mokytojams. Įrengtas knygų mainų namelis-biblioteka. Įsivertinimas: aukštas/vidutinis/žemas10.6. Ugdytiniai patys dalyvauja kuriant ugdymo aplinką. Techninės kūrybos programų mokiniai įstaigos erdvėse eksponuoja savo darbelius, aktyviai dalyvauja puošiant įstaigą prieš renginius, metines ir valstybines šventes. Eksponuojamos nuotraukos atspindi įstaigos veiklas. Įsivertinimas: aukštas/vidutinis/žemasBendras įsivertinimas: aukštas/vidutinis/žemas |
| 11. Psichologinė aplinka \* | 11.1. Kuriama ir palaikoma ugdytinio emocinį ir intelektualinį ugdymą skatinanti aplinka11.2. Ugdytinių, mokytojų ir vadovų tarpusavio santykiai grindžiami pagarba ir pasitikėjimu11.3. Ugdytinis turi galimybę rodyti iniciatyvą, jaučiasi saugus ir pasitikintis savimi bei kitais, gali išreikšti savo nuomonę | 11.1. Siekiant užtikrinti gerą savijautą, Alytaus jaunimo centre į ugdymo programas integruojama ne mažiau kaip viena socialinių kompetencijų, emocinės gerovės stiprinimo arba asmeninio tobulėjimo programa (tarptautinė socialinių įgūdžių ir finansinio raštingumo ugdymo programa „Aflatoun“, darnaus vystymosi įgūdžių programa „Darni mokykla“, The Duke of Edinburgh’s International Award - DoFe programa ar kt.), kurioje dalyvauja ne mažiau kaip 50 Alytaus jaunimo centro ugdytinių. Siekiant kurti ir palaikyti ugdytinio emocinį ir intelektualinį ugdymą skatinančią aplinką, Alytaus jaunimo centre nuolat eksponuojamos parodos, vyksta renginiai, akcijos, iniciatyvos. Įkurtas vaikų poilsio kampelis su sėdmaišiais, žaislais ir užimtumo priemonėmis, mažoji knygų biblioteka „AJC knygų namelis“, fojė eksponuojamos skaidrės su įdomia ir svarbia informacija. Minint didžiąsias metų šventes centras puošiamas atitinkant tematiką, nuolat puoselėjama vidaus ir išorės aplinka.Įsivertinimas: aukštas/vidutinis/žemas11.2. Pagarba ir pasitikėjimu grįsti Alytaus jaunimo centro bendruomenės narių santykiai reglamentuoti Alytaus jaunimo centro darbuotojų etikos kodekse. Darbuotojai vadovaujasi etiško elgesio principais ir puoselėja pagarbą žmogui ir valstybei, teisingumą ir nešališkumą, nesavanaudiškumą, dorovinį principingumą ir padorumą, atsakomybę ir atskaitingumą, pavyzdingumą, sąžiningumą, konfidencialumą. Ugdytinių tėvų ir suaugusiųjų ugdytinių apklausos „Mikroklimato tyrimas“ duomenimis ne mažiau kaip 75 proc. ugdytinių tėvų labai gerai ir gerai vertina įstaigos mikroklimatą, ne mažiau kaip 80 proc. mokytojų teigia, kad įstaigoje visiems gerai žinomos taisyklės, kurios palengvina bendruomenės gyvenimą. Ne mažiau kaip 80 proc. mokytojų teigia, kad įstaigos ugdytiniai apie Jaunimo centrą ir mokytojus atsiliepia teigiamai. Ne mažiau kaip 80 proc. mokytojų teigia, kad vadovo valdymo veikla yra aiški, daro motyvuojantį poveikį mokytojams, vadovybė reikalauja iš mokytojų kryptingo profesinių kompetencijų tobulinimo ir skatina šį procesą. <https://www.ajc.lt/tyrimai/> Įsivertinimas: aukštas/vidutinis/žemas11.3. Alytaus jaunimo centro ugdytiniai turi galimybę dalyvauti Alytaus jaunimo centro tarybos veikloje, joje dalyvauja trys ugdytinių, trys tėvų ir trys mokytojų atstovai. Įstaigoje į ugdymo procesą integruojamas socialinis-emocinis ugdymas, kuris padeda sukurti saugius ir pasitikėjimu grįstus santykius tarp mokytojų ir ugdytinių, kuriamas teigiamas mikroklimatas. Ugdytiniai aktyviai įsitraukia į renginių organizavimą, veda renginius, dalyvauja koncertuose, parodose, akcijose ir iniciatyvose. Ne mažiau kaip 75 proc. tėvų mano, kad jų vaikai įstaigoje yra saugūs. Įstaigoje vykdoma patyčių prevencija ir intervencija (<https://www.ajc.lt/wp-content/uploads/2017/10/Paty%C4%8Di%C5%B3-prevencijos-tvarkos-apra%C5%A1as.pdf>).Įsivertinimas: aukštas/vidutinis/žemasBendras įsivertinimas: aukštas/vidutinis/žemas |
| **IV.   LYDERYSTĖS IR VADYBOS SRITIS** |
| 12. Vizija, misija, tikslai | 12.1. Alytaus jaunimo centro misija, vizija, filosofija ir tikslai atliepia nacionalinius ir savivaldybės strateginius dokumentus bei teisės aktus, reglamentuojančius neformaliojo vaikų ir suaugusiųjų švietimo nuostatas12.2. Darbuotojai žino veiklos tikslus, pripažįsta ir prisiima atsakomybę už jų įgyvendinimą | 12.1.  Jaunimo centras savo veiklą grindžia Lietuvos Respublikos Konstitucija, Lietuvos Respublikos civiliniu kodeksu, Viešųjų įstaigų įstatymu, Vaiko teisių konvencija, Lietuvos Respublikos Vyriausybės nutarimais, Neformaliojo vaikų švietimo koncepcija, Švietimo, mokslo ir sporto ministro įsakymais, Geros mokyklos koncepcija, kitais teisės aktais, reglamentuojančiais neformaliojo švietimo veiklą, Alytaus miesto savivaldybės tarybos sprendimais, savivaldybės mero potvarkiais, savivaldybės administracijos direktoriaus įsakymais. Alytaus jaunimo centro strateginiai tikslai ir veiklos dera su steigėjo strateginiais dokumentais. Jaunimo centro misija- teikti kokybiškas neformaliojo vaikų ir suaugusiųjų švietimo paslaugas, ugdyti sėkmingą, gebantį kurti, laisvą ir aktyvų pilietį.Vizija  - užtikrinta neformaliojo švietimo kokybė, ugdytinių saviraiškos įvairovė, neformaliojo vaikų ir suaugusiųjų švietimo paslaugų plėtra.Strateginis tikslas – Neformaliojo švietimo kokybės gerinimas, saviraiškos ir laisvalaikio užimtumo būdų pasiūlos plėtra.Įsivertinimas: aukštas/vidutinis/žemas12.2.  Alytaus jaunimo centro vizija, misija ir tikslai skelbiami jaunimo centro interneto svetainėje <https://www.ajc.lt/apie-mus/>, taip pat pateikiamos ir mokytojo ugdymo programose.Įstaigoje veikia Alytaus jaunimo centro taryba, mokytojų taryba, darbo taryba, metodinė taryba, veikiančios pagal jų darbo reglamentą. Pagal poreikį direktoriaus įsakymu kuriamos darbo grupės konkrečioms funkcijoms atlikti, veikia komisijos (<https://www.ajc.lt/komisijos-ir-darbo-grupes/>) Strateginiai tikslai kuriami ir aptariami bendruomenėje ir pristatomi mokytojų susirinkimuose, jiems pritariama.Įsivertinimas: aukštas/vidutinis/žemasBendras įsivertinimas: aukštas/vidutinis/žemas |
| 13. Duomenimis grįstas sprendimų priėmimas | 13.1. Tyrimų, anketų į(si)vertinimo ir kt. duomenys naudojami veikloje, remiantis jais tobulinamos ir kuriamos naujos ugdymo programos, gerinama jų kokybė13.2. Duomenys naudojami tobulinant Alytaus jaunimo centro strategiją, metinius veiklos ir ugdymo planus13.3. Alytaus jaunimo centro biudžetas ir materialiniai ištekliai tvarkomi skaidriai ir tikslingai, laikantis teisės aktų nustatytų reikalavimų | 13.1. Įsivertinimo duomenys gaunami iš įsivertinimo anketų, mokytojų savianalizės aprašų, veiklos ataskaitų, išsakytų nuomonių socialiniuose tinkluose, metodinių grupių pasitarimuose. Alytaus jaunimo centre kasmet organizuojami darbuotojų ir ugdytinių tėvų nuomonių tyrimai dėl įstaigos mikroklimato, atsižvelgiama į respondentų pateiktus pasiūlymus bei pastabas. Atliktas Alytaus jaunimo centro darbuotojų profesinės rizikos vertinimas. Ugdymo programų kokybė gerinama remiantis Alytaus jaunimo centro ugdytinių mokėjimo mokytis kompetencijos įsivertinimo klausimynų rezultatais. Alytaus jaunimo centre kasmet vykdomas veiklos kokybės įsivertinimas (Alytaus jaunimo centro veiklos kokybės įsivertinimo tvarkos aprašas, mokytojų savianalizės anketos, mokytojo metiniai veiklos planai, metodinių grupių planai, direktoriaus metinė veiklos ataskaita, įstaigos metinė veiklos ataskaita).Įsivertinimas: aukštas/vidutinis/žemas13.2. Kuriant Alytaus jaunimo centro strategiją, metinius veiklos planus ir ugdymo planus naudojami mokinių pažangos ir mokymosi pasiekimų (laimėjimai, diplomai, prizai, apdovanojimai, pažymėjimai, medaliai ir kt.), pedagoginės veiklos priežiūros planas, mokytojų atestacijos, kvalifikacijos kėlimo, vykdytų apklausų ir tyrimų duomenys. Šie duomenys  naudojami analizuojant strateginių tikslų įgyvendinimą, grindžiant sprendimus dėl Alytaus jaunimo centro veiklos kokybės ir tobulinimo krypčių.Įsivertinimas: aukštas/vidutinis/žemas13.3. Alytaus jaunimo centro biudžetą sudaro: lėšos savarankiškoms savivaldybės funkcijoms vykdyti, įstaigos veiklos pajamų lėšos ir kitos lėšos (paramos lėšos ir kt.). Biudžetas ir materialiniai ištekliai naudojami teisės aktų nustatyta tvarka. 2009 m. gruodžio 3 d. Alytaus miesto savivaldybės tarybos sprendimu Nr. T-245 patvirtintas Viešosios įstaigos Alytaus jaunimo centro vidaus kontrolės tvarkos aprašas. Alytaus jaunimo centre patvirtintos Finansų kontrolės taisyklės 2020 m. lapkričio 16 d. direktoriaus įsakymu Nr. V-113, kuriose reglamentuojama išankstinė, einamoji ir paskesnioji finansų kontrolė. Alytaus jaunimo centras buhalterinę apskaitą organizuoja ir finansinę atskaitomybę tvarko pagal Viešojo sektoriaus apskaitos standartus. Finansinių ir biudžeto ataskaitų rinkinius sudaro, buhalterinę apskaitą vykdo įstaigos vyr. buhalterė. Finansinių ir biudžeto ataskaitų rinkiniai teikiami Lietuvos Respublikos  buhalterinės apskaitos įstatymo, Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka. Finansinės ataskaitos, biudžeto panaudojimo ataskaitos viešinamos Alytaus jaunimo centro internetinėje svetainėje. Alytaus miesto savivaldybės taryba sprendimu pritaria įstaigos metinei veiklos ataskaitai ir finansinių ataskaitų rinkiniui. Alytaus miesto savivaldybės administracijos centralizuoto vidaus audito skyriaus vidaus audito ataskaitoje, susipažinus su audituojamas priemones vykdančia įstaiga, jos valdymu, įvertinus vidaus kontrolės įstaigoje kūrimą ir įgyvendinimą, siekiant strateginiuose planavimo dokumentuose numatytų tikslų ir atsižvelgiant į vidaus kontrolės kūrimą ir įgyvendinimą reglamentuojančių teisės aktų nuostatas, teisės aktų, reglamentuojančių įstaigos veiklą, reikalavimų, savivaldybės administracijos direktoriaus ir Alytaus jaunimo centro direktoriaus sudarytų biudžeto lėšų naudojimo sutarčių nuostatų laikymąsi, vertina labai gerai arba gerai. Biudžetas ir materialiniai ištekliai tvarkomi skaidriai. Alytaus jaunimo centre vykdomos metinės inventorizacijos, kurių metu neatitikimų ir trūkumų nenustatyta. Alytaus jaunimo centre vykdoma korupcijos prevencija (<https://www.ajc.lt/korupcijos-prevencija/>). Įsivertinimas: aukštas/vidutinis/žemasBendras įsivertinimas: aukštas/vidutinis/žemas |

 **Pastaba.**  \*(žvaigždute) pažymėti rodikliai yra privalomi, kiti – pasirenkami.